  Анжелика Тихонова корреспондент Алнаш черкогуртын 1,5 аресысен 3 аресозь 80 нылпилы чаклам «Сказка» нимо выль ясли-садэз усьтӥзы. Солы луыса черкогуртын нылпи садъёсы черодъёсты ворсазы. Со сярысь ивортодэтъя «Удмуртия» агентстволэн корреспондентэзлы Алнаш ёрос администрацилэн дышетонъя управлениысьтыз школалэсь азьвыл дышетонъя валтӥсь ӧнерчи-эксперт Анна Антонова вераз. Пиналъёс понна ӝикыт кӧлон интыос, шудон висъетъёс лэсьтӥзы, пӧртэм-пӧртэм шудонъёс, туала ужан тӥрлык басьтӥзы. Со сяна, урамын шудыны площадкаос но машинаослы султылыны интыос радъязы. Ужъюртэз Росси азьмуртэн кичӧлтэм «Демография» йӧскалык ӵектос улсын ӝутӥзы Анна Антонова, Алнаш ёрос администрацилэн дышетонъя управлениысьтыз школалэсь азьвыл дышетонъя валтӥсь ӧнерчи-экспертНылпи садэз лэсьтыны федерал, элькун но ёрос коньдэтъёсысь 85 миллион 500 сюрс манет висъязы. Пусъём, ясли-садэз 2020-тӥ арын 19-тӥ шуркынмонэ уже кутӥзы. Нош 2021-тӥ арын 18-тӥ толшоре со ӧсъёссэ пиналъёслы усьтӥз. Тодэ вайытом, кемалась ик ӧвӧл Дэри ёросысь Хохрякиын но выль ясли-сад усьтӥзы. Тегъёс: Дышетон нылпиос Удмуртия дӥськут Алнаш лэсьтськон  